Waħdu, f'daqsxejn ta' niżla, Dejjem għal irkobbtejh, Wiċċu dejjem fl-art U ħadd ma jħares lejh. Fil-bard li jxoqq tax-xitwa, Wild il-majistral, Fil-ħedla sħuna sajfija Meta x-xlokk jitqal. Mingħajr kelma fuq fommu, Dejjem għal irkobbtejh, Kultant tislima xotta Jaħdmu biss idejh. 'L hawn u 'l- hemm itektek Il-polz mgħaġġel tal-ħajja; Hu biss sorġut u sieket Donnu għed jitlajja. Madwaru jobrom dejjem Il-mewġ tal-geġwiġija; Elf fehma w elf xewqa Fl-imħuħ, fil-qlub moħbija. Ma jittajrux fil-għoli Moħħu u l-anqas l-għajn; Ix-xefaq ta' baħartu … Żraben u Saqajn. Ma ssarġan qatt ma' sħabu, Ma għallat qatt lil ħadd; Lil Alla u lil għajru Dak li ħaqqhom radd, Kemm hu sabiħ Luretu, Taqdi bis-safa d-dmir; Fid-dinja żgħira ta' ħajtek Is-Sliem kemm sibtu kbir, IL-MALTI Kemm ngħir għalik, Luretu, Dejjem għal irkobbtejk; Nixtieq inwilli kollox U ninżel ftit hemm ħdejk, U ruħi nħalli f'idek Bħal żarbun maħmuġ; Bir-rwiefen, bit-tempesti Mkedded u mifluġ. L-idejn onesti tiegħek Iqaxxru ħmieġ u tbajja'; Minxur hemm fl-art ma' ġenbek Insib is-sliem u ħajja. 2 ta' Frar ta' 1972. NOTA — Luretu kien ħabib tiegħi żebbuġi li kien jaħdem Strada Carri kan-